**ส่วนที่ ๒ สรุปผลการพัฒนาท้องถิ่นตามแผนพัฒนาท้องถิ่น ( พ.ศ.๒๕๕๗ – ๒๕๖๐ )**

 **๑. สรุปผลการดำเนินงานตามงบประมาณที่ได้รับ และการเบิกจ่ายงบประมาณในปีงบประมาณ พ.ศ.๒๕๕๗ – ๒๕๖๐**

 **๑.๑ สรุปสถานการณ์พัฒนา การตั้งงบประมาณ การเบิกจ่ายงบประมาณ**

แผนพัฒนา เป็นแผนระยะสั้น ซึ่งจะต้องมีความต่อเนื่องจากการจัดทำแผนพัฒนาระยะปานกลาง และสัมพันธ์ใกล้ชิดกับข้อบัญญัติงบประมาณรายจ่ายประจำปี การจัดทำแผนพัฒนาถือเป็นเครื่องมืออย่างหนึ่งที่จะช่วยให้องค์การบริหารส่วนตำบลดำเนินการพัฒนาให้บรรลุวัตถุประสงค์และเป้าหมายอย่างมีประสิทธิภาพ ประหยัดทั้งด้านระยะเวลา บุคลากร และงบประมาณ

๑.) ปัญหาด้านเศรษฐกิจ มีสภาพของปัญหาดังนี้

- ประชาชนไม่มีอาชีพเสริมหลังฤดูการเก็บเกี่ยว

- ขาดแหล่งน้ำที่เพียงพอในการประกอบอาชีพเกษตร

- ผลผลิตตกต่ำไม่พอต่อการบริโภค

- ขาดการรวมกลุ่มทางการเกษตรในรูปของสหกรณ์ ราคาผลผลิตขึ้นอยู่

 กับพ่อค้าคนกลาง

- ไม่มีตลาดรองรับสินค้าเกษตร

- ขาดการพัฒนาอาชีพ พัฒนานวัตกรรม และการพัฒนาบรรจุภัณฑ์

- ขาดเงินทุนในการประกอบ/พัฒนาอาชีพ

๒.) ปัญหาด้านสังคม

* เด็กเยาวชนเกี่ยวข้องกับยาเสพติด
* ขาดสถานที่พักผ่อนหย่อนใจ และสนามกีฬาประจำหมู่บ้าน
* ขาดการรวมกลุ่มที่เข้มแข็ง
* ขาดความปลอดภัยในชีวิตและทรัพย์สิน
* การสงเคราะห์ผู้ด้อยโอกาส ผู้ยากไร้ ยังไม่ทั่วถึง
* ปัญหาการว่างงาน
* กลุ่ม อสม. ,EMS และ อปพร. ขาดการพัฒนาอย่างต่อเนื่อง
* เยาวชน มีแนวโน้มตั้งครรภ์ก่อนวัยอันควร และประสพปัญหาครอบครัว
* ผลกระทบจากการใช้โทรศัพท์ และอินเตอร์เน็ต ของเด็กและเยาวชน
* ปัญหาการเล่นการพนันในพื้นที่

3.) ปัญหาด้านโครงสร้างพื้นฐาน

* การคมนาคมไม่สะดวก และไม่ทั่วถึง
* ประปาของหมู่บ้านยังไม่ทั่วถึง และไม่สะอาด
* ไฟฟ้ายังไม่ทั่วถึง
* ยังขาดระบบระบายน้ำที่ดีและมีมาตรฐาน
* ขาดการวางผังเมือง

4.) ปัญหาด้านแหล่งน้ำ

* ขาดน้ำในการเกษตร
* ขาดน้ำในการบริโภค
* ขาดน้ำดิบในการผลิตน้ำประปา
* ภัยธรรมชาติ
* แหล่งกักเก็บน้ำตื้นเขิน

5.) ปัญหาด้านสาธารณสุข

* โรคไข้เลือดออก
* การสุขาภิบาลในหมู่บ้าน
* ปัญหาขยะมูลฝอย
* โรคติดต่อของคนและสัตว์
* ขาดแหล่งกำจัดขยะที่ถูกสุขลักษณะ
* มีผู้ติดเชื้อเอดส์เพิ่มขึ้น

6.) ปัญหาด้านการศึกษา ศาสนา และวัฒนธรรม

* การศึกษาต่อในระบบโรงเรียนของเด็กไม่ถึง 100 %
* ขาดการฝึกอบรมด้านคุณธรรม จริยธรรม
* ขาดสถานที่ที่เป็นศูนย์รวมในการประกอบพิธีกรรมทางศาสนา
* ขาดการสานต่อวัฒนธรรมและภูมิปัญญาท้องถิ่น
* เด็กและเยาวชนมีการศึกษาต่ำ และมีแนวโน้มออกจากโรงเรียนก่อนวัยอันควร
* เด็กนักเรียนมีแนวโน้มผลการเรียนลดลงต่ำกว่ามาตรฐาน
* ขาดอุปกรณ์การเรียน สนามเด็กเล่น ที่ได้มาตรฐาน และเพียงพอ

7.) ปัญหาด้านทรัพยากรธรรมชาติและสิ่งแวดล้อม

* การขาดระเบียบวินัยในการในการทิ้งขยะมูลฝอย
* ขาดสถานที่กำจัดขยะมูลฝอย
* ดินขาดความอุดมสมบูรณ์
* การขาดจิตสำนึกในการอนุรักษ์ทรัพยากรธรรมชาติ
* การบุกรุกที่สาธารณประโยชน์
* การตัดต้นไม้ทำลายป่า
* การขุดลอกหน้าดิน
* มีการใช้สารเคมี ปุ๋ยเคมีในภาคการเกษตรมากเกินไป
* ขาดการกำจัดผักตบชวา และบำบัดน้ำเสียใน ลำห้วยจระเข้มาก หรือลำห้วยตะโคง และลำห้วยชุมเห็ด

 **๑.๒ การประเมินผลการนำแผนพัฒนาท้องถิ่นไปปฏิบัติในเชิงปริมาณ และเชิงคุณภาพ**

เมื่อได้มีการวางแผนพัฒนาตำบลแล้ว จากนั้นได้มีการดำเนินงานโดยนำแผนงานโครงการในแผนพัฒนาไปปฏิบัติจริง ทั้งนี้เพื่อให้บรรลุวัตถุประสงค์และเป้าหมายที่วางไว้ การที่จะทราบผลการปฏิบัติตามแผนงาน โครงการ ที่ได้บรรจุไว้ในแผนพัฒนาประจำปีที่ผ่านมาว่าประสบผลสำเร็จหรือไม่มากน้อยเพียงใด มีปัญหาและอุปสรรคข้อขัดข้องประการใดบ้างและมีวิธีการแก้ไขอย่างไร ตลอดจนแนวทางในการปฏิบัติงาน เพื่อให้บรรลุวัตถุประสงค์และเป้าหมายที่ตั้งไว้นั้น จำเป็นต้องมีการประเมินผลการดำเนินงาน หรือผลของการพัฒนาในปีที่ผ่านมา ซึ่งเป็นการเปรียบเทียบผลกับเกณฑ์ที่ตั้งไว้ และนำไปสู่ข้อสรุปว่าผลการพัฒนาเป็นไปตามวัตถุประสงค์ที่ตั้งไว้หรือไม่

 **๒. ผลที่ได้รับจากการดำเนินงานในปีงบประมาณ พ.ศ.๒๕๕๗ – ๒๕๖๐**

 **๒.๑ ผลที่ได้รับหรือผลที่สำคัญ**

๑.) การดำเนินงานด้านเศรษฐกิจ

- ส่งเสริมให้เกษตรกรมีอาชีพเสริมหลังฤดูการเก็บเกี่ยวและผลผลิตที่ผลิตออกมามีตลาดรองรับ

- จัดสรรงบประมาณในการสนับสนุนกลุ่มอาชีพต่างๆ

- จัดอบรมและให้ความรู้แก่ประชาชนเยาวชนและกลุ่มสตรีในการจัดกลุ่มอาชีพต่างๆ

๒.) ผลการดำเนินงานด้านสังคม

- ส่งเสริมการจัดการด้านการศึกษาทั้งภายในและนอกระบบอย่างทั่วถึง

- รณรงค์ บำบัด ผู้ติดยาเสพติดและสิ่งให้โทษแก่ประชาชนอย่างทั่วถึง

- จัดให้มีการส่งเสริมงานประชาคมระดับหมู่บ้าน ระดับตำบลเพื่อเป็นการสร้างความเข้มแข็ง ของชุมชน , ประชาชนในพื้นที่ร่วมรับผิดชอบ และสร้างการมีส่วนร่วมอย่างทั่วถึง

- จัดอบรมอาสาสมัครรักษาความปลอดภัยหมู่บ้าน อปพร.และอาสาสมัคร EMS

 - ส่งเสริมการจัดกิจกรรมการแข่งขันกีฬาประจำตำบลและอำเภอ

๓.) ผลการดำเนินงานด้านโครงสร้างพื้นฐาน

- ปรับปรุงถนนให้ได้มาตรฐานและสามารถใช้การได้ในสภาพที่ดีทำให้ใช้การได้ คมนาคมได้ สะดวก สบาย ไม่ว่าจะเป็นเส้นทางระหว่าง หมู่บ้าน–หมู่บ้าน หมู่บ้าน– ตำบล

- จัดวางท่อระบายน้ำ รางระบายน้ำภายในหมู่บ้านให้สามารถใช้งานได้อย่างมีประสิทธิภาพ เกิดความเป็นระเบียบเรียบร้อยในหมู่บ้านและถูกสุขลักษณะ

 - ขยายเขตไฟฟ้าให้ครอบคลุมทุกครัวเรือน

- ขยายเขตประปาให้ครอบคลุมทุกครัวเรือน ทั้งระบบประปาหมู่บ้านและประปาส่วนภูมิภาค

๔.) ผลการดำเนินงานด้านแหล่งน้ำ

- จัดให้มีการขุดลอกลำห้วย , หนองน้ำ, การชลประธาน เพื่อนำน้ำมาใช้ในการเกษตร และผลิตน้ำประปาอย่างเพียงพอ

 - รณรงค์ให้มีการปลูกต้นไม้ตามหัวไร่ปลายนา

 - จัดให้มีระบบประปาให้ครบทุกหมู่บ้านอย่างทั่วถึงและใช้น้ำอย่างประหยัด

๕.) ผลการดำเนินงานด้านสาธารณสุข

- รณรงค์และประชาสัมพันธ์ให้ประชาชนทราบเกี่ยวกับการป้องกันโรคติดต่อที่อาจเกิดขึ้นกับ ประชาชน เด็ก เยาวชน เช่น โรคไข้เลือดออก อย่างทั่วถึง

 - จัดกิจกรรมให้ความรู้แก่ประชาชนเกี่ยวกับสุขภาพอนามัยอย่างทั่วถึง

1. ผลการดำเนินงานด้านการศึกษา, ศาสนา และวัฒนธรรม

 - ส่งเสริมและสนับสนุนให้เข้ารับการศึกษาต่อในระบบโรงเรียนให้มากที่สุด

 - ส่งเสริมให้ประชาชน, เยาวชน ได้เห็นความสำคัญของการศึกษาต่อทั้งภายนอกและในระบบ

 - ส่งเสริมให้มีการอนุรักษ์ประเพณีวัฒนธรรมประเพณีไทย

๗.) ผลการดำเนินงานด้านทรัพยากรธรรมชาติและสิ่งแวดล้อม

- รณรงค์ให้ประชาชนรักษาทรัพยากรธรรมชาติโดยเฉพาะป่าไม้ซึ่งถือว่าเป็นทรัพยากรที่มีคุณค่า และ ประโยชน์นานัปการต่อมนุษย์

 - รณรงค์ให้มีการปลูกป่าทดแทนตามโครงการของในหลวง

- สนับสนุนให้ประชาชนหันมาใช้ปุ๋ยอินทรีย์ชีวภาพในการทำการเกษตร เพื่อการบริโภคที่ปลอดภัยจาก สารพิษและรักษาคุณภาพดิน

 **๒.๒ ผลกระทบ**

 **๓. สรุปปัญหา อุปสรรค การดำเนินงานที่ผ่านมา และแนวทางการแก้ไข ปีงบประมาณ พ.ศ.๒๕๕๗ – ๒๕๖๐**